Áfanginn tengist bókalestri . Nemendur velja sér nokkrar danskar bækur og smásögur eftir danska höfunda til að lesa á önninni og velur hver og einn sér lesefni eftir áhugasviði sínu . Nemendur eru ekki endilega með sömu bók og næsti maður . Þeir þurfa síðan að gera grein fyrir sérhverri bók og smásögu sem þeir lesa , bæði með skýrslu , myndbandagerð og munnlega . Stefnt er að því að nemendur verði vel læsir á danska tungu , geti lýst upplifun sinni og rökstutt mál sitt , bæði munnlega og skriflega ásamt því að skilja spurningar frá kennara . Áfanginn tengist læsi í víðum skilningi , því fyrir utan að læra dönskuna fá nemendur innsýn inn í viðhorf Dana og það hvernig þeir haga lífi sínu . Skilningur þeirra á þjóðfélaginu eykst og víðsýnið dafnar . Auk þessa skilja nemendur betur sjálfa sig og aðra því við lesturinn hafa þeir tækifæri til að horfa innávið á gagnrýninn hátt auk þess sem samúð með náunganum og fordómaleysi eykst þar sem þeir fá ýmis tækifæri í gegnum bókmenntirnar til að setja sig í spor annarra . Áfangi þessi byggir á almennum og sérhæfðum orðaforða þannig að orðaforði nemenda ætti að aukast mjög . Sjálfstraust nemenda og færni þeirra eykst í öllum þáttum tungumálsins sem ætti að stuðla að því að þau horfi jákvætt á tungumálanámið og það sem danskt er . Forkröfur Þekkingarviðmið Nemandi skal hafa öðlast þekkingu og skilning á : Danmörku , menningu , siðum og hefðum sem þar ríkja sem og margvíslegri mannlegri hegðun . margskonar bókmenntatexta . munnlegri og skriflegri dönsku og hvernig rýna má í texta og segja frá honum þannig að gagn sé að . samræðum milli fólks þar sem spurningum er svarað skilmerkilega . hvernig nota má skapandi hugsun við lestur bókmenntanna og úrlausn verkefna . Leikniviðmið Nemandi skal hafa öðlast leikni í að : lesa ýmiskonar bókmenntatexta og velta fyrir sér þeirri menningu og siðum ( mannlegri hegðun ) sem þar koma fram . skrifa samfelldan texta um þær bókmenntir sem hann er að lesa og rökstyðja skoðanir sínar . skilja talað mál um kunnuglegt efni og vera fær um að svara spurningum . segja á gagnrýninn hátt frá upplifun sinni á bókmenntunum sem hann hefur lesið . hugsa sjálfstætt og á skapandi hátt við úrlausn verkefna og lestur bókmennta . Hæfniviðmið Nemandi skal geta hagnýtt þá almennu þekkingu og leikni sem hann hefur aflað sér til að : fá innsýn í danskan hugsunarhátt , menningu og siði . Þetta verður metið í munnlegum prófum og með skýrslu - / myndbandagerð . lesa og skilja margskonar bókmenntatexta sem metið verður með skýrslu - / myndbandagerð og munnlegum prófum . skilja talað mál sem metið verður með munnlegum prófum . tjá sig bæði munnlega og skriflega um bókmenntir sem hann hefur lesið . Þetta verður metið með skýrslu - / myndbandagerð og munnlegum prófum . beita skapandi vinnubrögðum og þróa með sér sjálfstæði og mannskilning . Þetta verður metið með skýrslu - / myndbandagerð og munnlegum prófum . Heimanám nemenda felst í lestri bóka og smásagna . Enn fremur skulu nemendur skila dagbók sem þeir lesa inn og senda til kennara . Þessi munnlega tjáning er metin til einkunnar . Tímasókn nemenda felst í einstaklingsviðtölum við kennara þar sem þeir gera ýtarlega grein fyrir þeim texta sem þeir eru að lesa . Skólar Fyrirmynd Áfangi uppfærður Námskrárvefur Mennta - og menningarmálaráðuneytis